સુરત: દેશમાં લોકસભાની ચૂંટણીના પડઘમ વાગી રહ્યાં છે, ત્યારે વડાપ્રધાન મોદીજી અત્યારથી જ શ્રીજી પાસે આશીર્વાદ લેવા સુરત આવ્યા છે. આવો જ કાંઇક નજારો સુરતમાં ગલમેંડીના શ્રીજી મંડપમાં છે. ભાજપનો ગઢ ગણાતી કુંભારશેરીના યુવક મંડળે આ વર્ષે શ્રીજીની સાથે મોદીજી અને દેશના જવાનોને સાંકળ્યા છે. સુરતનો અસલ કોટ વિસ્તાર એટલે ઉમંગથી ઉજવાતા ઉત્સવો છે. આ વર્ષે ગલેમંડીની કુંભારશેરીમાં યુવક મંડળે શ્રીજીની સ્થાપના સાથે લાલકિલ્લો અને દેશના જવાનોને સાંકળી લીધા છે.